[{"text_idx": "#000004", "text": "Leppisime kokkusaamise Priit Raudsepaga kokku Kivija\u0308rve ku\u0308la la\u0308histele. Vahetult enne Tartust teeleasumist teatas ta aga, et ei ole pa\u0308ris kindel, kas ta jo\u0303uab selleks ajaks kindlaks ma\u0308a\u0308ratud kohta, sest heina niitnud traktor uppus sohu a\u0308ra. Kokkulepitud ajal so\u0303itis ta aga ATVga, traktor kannul, tiheda pajuvo\u0303sa vahelt va\u0308lja.\nTraktori va\u0308ljakaevamiseks kulus poolteist tundi. \u00abPolnudki nii hullusti kinni, kui esialgu paistis,\u00bb lausus Priit Raudsepp. Parasjagu puhastasid nad uut rajalo\u0303iku, mida ratturid pole varem na\u0308inud. Pidev rajauuendus ongi u\u0308ks Kalevipoja maratoni omapa\u0308ra. Korraldajad pu\u0308u\u0308avad igal aastal leida uusi lo\u0303ike, et oleks endal ja ka so\u0303itjatel huvitavam. Umbes paar kilomeetrit rajast on sama, mis ku\u0308mme aastat tagasi, u\u0308leja\u0308a\u0308nud rada on asjaosaliste so\u0303nul pidevalt muudetud. U\u0308ks asi on siiski kindel: umbes 45-meetrise ko\u0303rguste vahega raske to\u0303us Laiuse ma\u0308ele tuleb vo\u0303tta selgi korral.\nPehme pinnase ja ja\u0308rskude to\u0303usude pa\u0308rast peetakse Kalevipoja maratoni keskmisest raskemaks. \u00abTugevamatele so\u0303itjatele meeldib vo\u0303imalikult raske rada, kuid peame mo\u0303tlema ka teistele rattahuvilistele,\u00bb ra\u0308a\u0308kis Priit Raudsepp. Seeto\u0303ttu on ta\u0308navune so\u0303it vo\u0303rreldes mullusega ku\u0308mmekond kilomeetrit lu\u0308hem.\n\u00abMo\u0303ned so\u0303itjad ei taha rabas u\u0308ldse rassida, sestap oleme ta\u0308navu raba osa va\u0308hendanud,\u00bb ma\u0308rkis rajameister.\nNagu nu\u0308u\u0308dsel ajal tavaks, on rajameistrite suurim proovikivi saada maaomanikelt ratturite so\u0303iduks no\u0303usolek. Mo\u0303ni omanik kohe po\u0303himo\u0303tteliselt ei luba. Kuid Priit Raudsepp ra\u0308a\u0308kis ka talunikust, kes on nii vastutulelik, et ku\u0308sib korraldajatelt, kustkaudu nad tulla soovivad, ja puhastab rajad oma valdustes ise a\u0308ra.\nPriit Raudsepa so\u0303nul on kindel see, et ku\u0308mne aastaga on ratturite keskmine tase ja varustus ma\u0308rgatavalt paranenud. \u00abKetsides keegi enam naljalt pedaalima ei la\u0308he,\u00bb to\u0303des ta. Nende so\u0303nade saatel hu\u0308ppas rajameister taas ATV selga ning so\u0303itis koos traktorit roolinud Raigo Valguga niitma rohust puhtaks ja\u0308rgmist rajalo\u0303iku."}]